turjo4nis/wikipedia-bn-dump-20250701 huggingface dataset:
হর্নেইয়া গঙ্গোরা

হর্নেইয়া গঙ্গোরা হলো হাভিয়ের সেভিইয়ানো হিমেনেজের মঞ্চ নাম। তিনি একজন স্প্যানিশ ড্র্যাগ পারফর্মার যিনি ড্র্যাগ রেস স্পেন-এর তৃতীয় মৌসুম এবং ড্র্যাগ রেস স্পেন অল স্টারস-এর প্রথম মৌসুমে প্রতিযোগিতা করার জন্য পরিচিত।

পেশাজীবন 
হর্নেইয়া গঙ্গোরা নামটি এসেছে তার পুরনো পোষা প্রাণী হর্নেইয়া এবং কাইয়ে গঙ্গোরা নামের সংমিশ্রণ থেকে, যে রাস্তায় তিনি বাস করতেন। তিনি ২০০৯ সালে ড্র্যাগ করা শুরু করেন। হর্নেইয়া ড্র্যাগ অনুষ্ঠান কে ত্রাবাখে রিতা-এর অংশ ছিলেন। তার কিছু প্রধান শৈল্পিক এবং পেশাদার অনুপ্রেরণা হলো মিনা মাজিনি, মারলেনে ডিট্রিশ, রিতা হেওয়ার্থ এবং স্প্যানিশ পরিচালক পেদ্রো আলমোদোবারের চলচ্চিত্র।

২০১৬ সালের অক্টোবরে তিনি তার দ্বিতীয় গান "আমোর ইরাসিয়োনাল" (অযৌক্তিক প্রেম) প্রকাশ করেন। ২০২১ সালে, আত্রেসমিদিয়া প্রযোজিত চলচ্চিত্র উনা নাভিদাদ কন সামান্থা হাডসন (সামান্থা হাডসনের সাথে একটি বড়দিন)-এ তার একটি ছোট ভূমিকা ছিল। এই চলচ্চিত্রে তিনি সহকর্মী ড্র্যাগ শিল্পী কিকা লোরেস, লা প্রোয়িবিদা এবং গাদ ইয়োলার সাথে "ভুয়েলভে আ কাসা ভুয়েলভে" (বাড়ি ফিরে এসো, ফিরে এসো) গানটিও পরিবেশন করেন।

২০২৩ সালে হর্নেইয়া গঙ্গোরা আপাতবাস্তব টেলিভিশন অনুষ্ঠান ড্র্যাগ রেস স্পেন-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। চতুর্থ পর্বে "মাই ওয়ারস্ট সেল্ফ" থিমের রানওয়েতে, তিনি একটি মৌলিক সাজ উপস্থাপন করেন, যা তার জীবনের সেই পর্যায়কে তুলে ধরে যখন এইচআইভি ধরা পড়ার পর তিনি নিজেকে গুটিয়ে নিয়েছিলেন। এর মাধ্যমে তিনি এইচআইভি পজিটিভ ব্যক্তিদের জন্য সহানুভূতির বার্তা ছড়িয়ে দিতে চেয়েছিলেন। হর্নেইয়া গঙ্গোরা শীর্ষ চার চূড়ান্ত প্রতিযোগীদের একজন ছিলেন।

একই বছরের মে মাসে, তিনি এলচেতে এলজিবিটি গৌরব উৎসব এলজিটিবিআই+ + ডাইভার্সা-তে ড্র্যাগ কুইন ভেনেদিতা বন ডেজের পাশাপাশি উদ্বোধনী বক্তৃতা দেন।

ফিল্মোগ্রাফি

টেলিভিশন

ডিসকোগ্রাফি

একক গান

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
জীবিত ব্যক্তি
উদ্ধৃতি শৈলীতে স্পেনীয় ভাষার উৎস (es)
হাইপোপ্লাসিয়া

হাইপোপ্লাসিয়া (; বিশেষণ রূপ হাইপোপ্লাস্টিক) হলো একটি টিস্যু বা অঙ্গের স্বল্পবিকাশ বা অসম্পূর্ণ বিকাশ। যদিও শব্দটি সর্বদা সুনির্দিষ্টভাবে ব্যবহৃত হয় না, এটি যথাযথভাবে কোষের অপর্যাপ্ত বা স্বাভাবিকের চেয়ে কম সংখ্যাকে বোঝায়। হাইপোপ্লাসিয়া অপ্লাসিয়া-র অনুরূপ কিন্তু কম তীব্র। এটি প্রযুক্তিগতভাবে হাইপারপ্লাসিয়া-র (অত্যধিক কোষ) বিপরীত নয়। হাইপোপ্লাসিয়া একটি জন্মগত অবস্থা, যেখানে হাইপারপ্লাসিয়া সাধারণত পরবর্তী জীবনে অত্যধিক কোষ বৃদ্ধিকে নির্দেশ করে। (অ্যাট্রফি, ইতিমধ্যে বিদ্যমান কোষের ক্ষয়, প্রযুক্তিগতভাবে হাইপারপ্লাসিয়া এবং হাইপারট্রফি উভয়েরই সরাসরি বিপরীত।)

হাইপোপ্লাসিয়া যে কোনো টিস্যু বা অঙ্গে উপস্থিত থাকতে পারে। এটি অনেক চিকিৎসা অবস্থা বর্ণনা করে, যার মধ্যে অঙ্গগুলির স্বল্পবিকাশ অন্তর্ভুক্ত:
 বয়ঃসন্ধিকালীন স্তন
 ক্লাইনফেল্টার সিনড্রোম-এ শুক্রাশয়
 ফ্যানকোনি অ্যানিমিয়া, গোনাডাল ডিজেনেসিস, ট্রাইসোমি এক্স-এ ডিম্বাশয়
 ডিজর্জ সিন্ড্রোম-এ থাইমাস
 পপলিটিয়াল টেরিজিয়াম সিন্ড্রোম-এ ল্যাবিয়া মেজোরা
 করপাস ক্যালোসাম, মস্তিষ্কের দুটি পাশ সংযোগকারী, কর্পাস ক্যালোসামের অজেনেসিস-এ
 রিলিন জিনে মিউটেশন দ্বারা সৃষ্ট সেরিবেলাম
 মৌখিক রোগবিজ্ঞান যেমন টার্নার'স হাইপোপ্লাসিয়া দ্বারা সৃষ্ট দাঁত
 হাইপোপ্লাস্টিক বাম হৃৎপিণ্ড সিন্ড্রোম এবং হাইপোপ্লাস্টিক ডান হৃৎপিণ্ড সিন্ড্রোম-এ হৃদপিণ্ড-এর প্রকোষ্ঠ
 অপটিক স্নায়ু হাইপোপ্লাসিয়া-তে অপটিক স্নায়ু
 স্যাক্রাল এজেনেসিস-এ স্যাক্রাম
 অ্যাসিমেট্রিক ক্রাইং ফেসিস-এ মুখমণ্ডলের পেশী
 জন্ম থেকে অঙ্গুষ্ঠ
 গর্ভাবস্থায় অলিগোহাইড্র্যামনিওস বা জন্মগত ডায়াফ্র্যাগম্যাটিক হার্নিয়া-র ফলস্বরূপ ফুসফুস
 সিলিয়াক ডিজিজ-এ ক্ষুদ্রান্ত্র
 হারলিকুইন-টাইপ ইকথায়োসিস-এ আঙুল ও কান
 জন্মগত হাইপোথাইরয়েডিজম-এ চোয়ালের হাড়

আরও দেখুন 
 অ্যাট্রফি, যখন একটি বিদ্যমান অংশ ক্ষয়প্রাপ্ত হয়
 জৈবিক বিকাশজনিত ব্যাধির তালিকা

তথ্যসূত্র 

চিকিৎসাবিজ্ঞান পরিভাষা
শারীরস্থানিক রোগবিজ্ঞান
কামি সিড

কামি সিড হলেন প্রথম পাকিস্তানি ট্রান্স ব্যক্তি যিনি ফ্যাশন মডেল হিসেবে খ্যাতি অর্জন করেন। এছাড়াও সিড একজন অভিনেত্রী এবং এলজিবিটিকিউ অধিকার কর্মী। সিডের বিরুদ্ধে ধর্ষণ ও যৌন নির্যাতনের অভিযোগ ওঠার পর তিনি একজন বিতর্কিত ব্যক্তিত্ব হয়ে ওঠেন।

প্রারম্ভিক জীবন 
সিড করাচিতে একটি মধ্যবিত্ত পরিবারে জন্মগ্রহণ করেন। তারা সাত ভাইবোন ছিলেন। সিডের বাবা তার কৈশোরে মারা যান এবং তাকে একজন সহায়ক মা লালন-পালন করেন। তিনি ব্যবসায় শিক্ষায় স্নাতক ডিগ্রি অর্জন করেন। তিনি উচ্চশিক্ষার জন্য যুক্তরাজ্যে যাওয়ার চেষ্টা করেন, কিন্তু ভিসা পেতে ব্যর্থ হন। পাকিস্তানের ট্রান্স সম্প্রদায়ের মধ্যে সিড হিজড়া সম্প্রদায়ের অন্তর্ভুক্ত।

পেশাগত জীবন, সক্রিয়তা ও বিতর্ক 
২০১২ সালে সিড তার প্রথম চিত্রধারণের জন্য থাইল্যান্ড ভ্রমণ করেন। পাকিস্তানের প্রথম ট্রান্স মডেল হিসেবে তার আত্মপ্রকাশ অনেক সমালোচনার জন্ম দেয়।

২০১৬ সালের নভেম্বরে পাকিস্তানে ট্রান্সজেন্ডারদের উপর সংঘটিত অত্যাচারের প্রতিবাদে সিড একটি চিত্রধারণ করেন। ২০১৭ সালের পাকিস্তানের স্বাধীনতা দিবসে সিড করাচির একটি ছাদে পাকিস্তানি পতাকা ধরে ভঙ্গি দেন। তিনি লন্ডনের করাচি সাহিত্য উৎসবে ট্রান্সভীতি এবং নারীবিদ্বেষের উপর একটি বক্তৃতা দেন। সিড 'স্ট্রিট টু স্কুল' নামক একটি অলাভজনক সংস্থার একজন বোর্ড সদস্য, যা স্কুলশিক্ষার্থীদের যৌন-শিক্ষা এবং সাংস্কৃতিক বৈচিত্র্য শেখায়। তিনি ডেনমার্কের কোপেনহেগেনে আকস আন্তর্জাতিক সংখ্যালঘু উৎসবের অনুষ্ঠান সমন্বয়কারী।

২০১৭ সালে সিড "রানি" নামের একটি স্বল্পদৈর্ঘ্য চলচ্চিত্রে একজন ট্রান্সজেন্ডার খেলনা বিক্রেতার চরিত্রে অভিনয়ের মাধ্যমে অভিনয় জগতে প্রবেশ করেন। চলচ্চিত্রে তাকে করাচির রাস্তায় খেলনা বিক্রি করে জীবিকা নির্বাহ করতে দেখা যায়। গ্রেস্কেল এবং রিজভিলিয়া প্রোডাকশন প্রযোজিত এই চলচ্চিত্রটি পরিচালনা করেন হাম্মাদ রিজভী। চলচ্চিত্রে সিডের অভিনয় সম্পর্কে দৈনিক পাকিস্তান বলে যে, সিড "এতে প্রকৃতির এক শক্তি"। তিনি 'দিল ই নাদান' নামে একটি নাটকেও অভিনয় করেন, যা একজন ট্রান্স ব্যক্তি এবং সমাজের সাথে তাদের সম্পর্কের উপর ভিত্তি করে তৈরি করা হয়।

কামি সিডের বিরুদ্ধে ধর্ষণ ও যৌন নির্যাতনের অভিযোগ আনা হয়, যার ফলে ২০১৮ সালে অওরত মার্চের আয়োজকরা তাকে তাদের আয়োজক দলের অংশ থেকে সরিয়ে দেন। যদিও কামি অভিযোগ অস্বীকার করেন কিন্তু অওরত মার্চের আয়োজকরা "সিড তাদের ভয় দেখান" বলে একটি বিবৃতি জারি করেন। সিড  "চেঞ্জ দ্য ক্ল্যাপ" জনসংযোগ প্রচারণায় অংশগ্রহণ করেও সমালোচিত হন, কারণ অনেকের মতে এটা নাকি শুধুই পুঁজিবাদী শক্তিগুলোর মন জয় করার চেষ্টা ছিল।

তথ্যসূত্র 

২১শ শতাব্দীর পাকিস্তানি অভিনেত্রী
পাকিস্তানি ট্রান্সজেন্ডার অভিনেত্রী
জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি নারী মডেল
বেইত হাভেরিম

বেইত হাভেরিম (  ) হল এলজিবিটিকিউ সম্প্রদায়ভুক্ত ইহুদিদের পরিষেবা দেওয়ার জন্য প্রতিষ্ঠিত একটি ফরাসি অলাভজনক সংস্থা ।

ইতিহাস 
১৯৭৭ সালে মুষ্টিমেয় আশকেনাজি ইহুদিরা এই সংস্থার প্রতিষ্ঠা করে।  ইহুদি ধর্মযাজক জোসেফ ডুসের সাহায্য এবং সমর্থনে এই সংস্থা প্রতিষ্ঠিত হয়। এটি ফরাসি এলজিবিটি সম্প্রদায়ের সবচেয়ে প্রাচীন এবং গুরুত্বপূর্ণ সংগঠনগুলির মধ্যে একটি।  বেইত হাভেরিম ফ্রান্সের এলজিবিটি গোষ্ঠীগুলির জন্য একটি গুরুত্বপূর্ণ সংগঠন।  এই সমিতি সকল মানুষের জন্য উন্মুক্ত এবং বন্ধুত্বপূর্ন, সহনশীল এবং বৈচিত্র্যময় সমাজ গঠনের পক্ষপাতী।

২০০৮ সালে বেইত হাভেরিম সংস্থা প্যারিসে তাদের সদর দপ্তর খুলেছিল।

২০১৭ সালে, সংগঠনটি তাদের ৪০তম বার্ষিকী উদযাপন করে এবং সংস্থার পক্ষ থেকে একটি বই প্রকাশ করে। সেইসময় সংগঠনের পক্ষ থেকে অনুষ্ঠানে অংশগ্রহণের জন্য বেশ কয়েকজন ফরাসি জনপ্রিয় ব্যাক্তিত্বের সাথে যোগাযোগ করা হয়, কিন্তু শুধুমাত্র মাইকেল আজোলেই ছাড়া কেউ তাতে সাড়া দেয়িনি।  সংস্থার পক্ষ থেকে প্রকাশিত বইটিতে  সমকামিতা এবং ইহুদি ধর্মের মধ্যে সম্পর্কের বিশ্লেষণ উপস্থাপন করা হয়েছিল।  ২০১৭ সালের এপ্রিল মাসে বেইত হাভেরিম নাৎসি জার্মানিতে সমকামীদের উপর নির্যাতন এবং ফ্রান্সে ঘটিত হলোকাস্ট -এই উভয় ঘটনাকে স্মরন করার জন্য স্থানীয় এক সংগঠনে যোগদান করে।

কাজ 
বেইত হাভেরিম সংগঠন তার সদস্যদের ইহুদি এবং এলজিবিটি  -এই দ্বৈত পরিচয় নিয়ে জীবনযাপন করার মানব অধিকারকে সমর্থন করে। এছাড়াও বৃহত্তর ফরাসি ইহুদি সম্প্রদায়ে এলজিবিটি ইহুদিদের অন্তর্ভুক্তির জন্য তারা লড়াই করে চলেছে।

প্যারিস, লিওঁ, মন্টপেলিয়ার, মার্সেই ইত্যাদি স্থানে বেইত হাভেরিম বিভিন্ন ধরণের কার্যক্রমের আয়োজন করে, যাদের মধ্যে রয়েছে ইহুদি এবং/অথবা এলজিবিটি ব্যক্তিত্বদের অনুষ্ঠান, আলোচনাসভা ইত্যাদি। বেশ কয়েকটি সামাজিক অনুষ্ঠানের আয়োজনও করা হয়। এই সংগঠনটি অরাজনৈতিক এবং সকল রাজনৈতিক, ধর্মীয় এবং যৌন অভিমুখের লোকদের নিজ সংগঠনে স্বাগত জানায়। 

বেইত হাভেরিম প্যারিসের সেন্টার এলজিবিটি -এর পরিচালনা পর্ষদের সদস্য। তাছাড়াও  এই সংস্থা, স্থানীয় ইন্টার-এলজিবিটি  -এর প্রতিষ্ঠাতা সদস্যদলের অন্তর্গত। বেইট হাভেরিম রাভাদ(বৈষম্যবাদের দ্বারা আক্রান্ত মানুষদের জন্য সহায়ক যোগাযোগ মাধ্যম) এবং উভকামী ও ট্রান্সজেন্ডার ইহুদি সংগঠনের বিশ্ব কংগ্রেসেরও সদস্যদলের অন্তর্ভুক্ত। .

তথ্যসূত্র 

প্যারিস ভিত্তিক সংগঠন
এলজিবিটি-সম্পর্কিত সংস্থা
বেলোভড অ্যারাইস

বেলোভড অ্যারাইস হল সিয়াটলে অবস্থিত একটি জাতীয় অলাভজনক সংস্থা যার লক্ষ্য হল বিভিন্ন ধর্মীয় সম্প্রদায়ের অন্তর্গত এলজিবিটি তরুণদের সক্ষমতার লক্ষ্যে কাজ করা।  এই বহু-ধর্মীয় সংগঠনটি এমন এক সম্প্রদায় তৈরির লক্ষ্যে অগ্রসর, যা বিভিন্ন ধর্মের তরুনদের, তাদের ধর্মপরিচয় ও সমকামীতা উভয়কেই বজায় রাখার স্বাধীনতা প্রদান করবে।

ইতিহাস 
বেলোভড অ্যারাইস সংস্থা ২০২০ সালের ১৪ ফেব্রুয়ারি,  তারিখে প্রতিষ্ঠিত হয়েছিল এবং এর প্রতিষ্ঠাতা ছিলেন জুন লাভ ইয়ং।  নিজেকে সমকামী হিসেবে নিজেকে প্রকাশ করার জন্য তাকে তার ধর্মীয় সম্প্রদায়ের বিরোধিতার মুখোমুখি হতে হয়েছিল। তারপরেই ইয়ং এই সংগঠনটি প্রতিষ্ঠা করতে অনুপ্রাণিত হন।   এই অলাভজনক প্রতিষ্ঠানটি প্রাথমিকভাবে খ্রিস্টান পটভূমির এলজিবিটিকিউ তরুণদের ক্ষমতায়নের উপর দৃষ্টি নিবদ্ধ করেছিল। তবে, ২০২২ সালে বেলোভড অ্যারাইস সকল ধর্মীয় ঐতিহ্যের এলজিবিটিকিউ তরুণদের সামাজিকভাবে সক্ষম করে তোলার লক্ষ্যে তাদের কার্যক্ষেত্রের পরিধি আরও বিস্তৃত করে তোলে। 

২০২০ সালের ৩০শে জুন তারিখে বেলোভড অ্যারাইস প্রথম কুইয়ার তরুনদের জন্য বিশ্বাস দিবস পালন করার কথা ঘোষণা করে, যার মধ্যে একাধিক ধর্মীয় ঐতিহ্যের বক্তাদের নিয়ে এক ঘন্টা ধরে আলোচনাসভা আয়োজন করার উদ্যোগ করা হয়েছিল। 

২০২১ সালের জুনের প্রথম দিকে, দলটি এলজিবিটিকিউ তরুণদের জন্য একটি গানের অ্যালবাম সেরেনেড -এর প্রকাশ করে।   অ্যালবামটিতে ১০টি মৌলিক গান ছিল এবং এটি প্রযোজনা করেছিলেন কাইল এবং গ্রেটা মিলার। অ্যালবামের সঙ্গীতশিল্পীদের মধ্যে ছিলেন অ্যালেক্স ব্লু, কুরিয়ার, কোরি কিলগানন, গ্যাটিসন, এলা শার্প, আইওয়া, মেল রটম্যান, টাইসন মটসেনবকার, টিম বি টোল্ড এবং টাওয়ার্স । 

২০২২ সালে বেলোভড অ্যারাইস  সংগঠন তাদের ইউথ অ্যামবাসেডর প্রোগ্রাম  -এর সূচনা করে, যার লক্ষ্য ছিল বিভিন্ন ধর্মের এলজিবিটি তরুণদের অভিজ্ঞতার গল্প সমাজের সম্মুখে তুলে ধরা।  প্রাথমিকভাবে ইয়ুথ অ্যামবাসেডর প্রোগ্রাম -এর সদস্যরা ইহুদি, মরমন, প্রেসবিটেরিয়ান এবং দক্ষিণপন্থী ব্যাপটিস্ট ধর্মের অন্তর্ভুক্ত ছিলেন। 

২০২২ সালের হিসাব অনুযায়ী, ইনস্টাগ্রাম এবং টিকটক নামক অনলাইন গনমাধ্যমে বেলোভড অ্যারাইস সংগঠনের মোট ৪৫,০০০ জন অনুসারক(ফলোয়ার) ছিল।

কার্যকলাপ 
বেলোভড অ্যারাইস  কুইয়ার তরুনদের জন্য বিশ্বাস দিবস -এর আয়োজন করে। এটি একটি বার্ষিক অনুষ্ঠান যা এলজিবিটিকিউ তরুণদের অস্তিত্বকে উদযাপন করে। প্রতিবছর ৩০ জুন তারিখে অনুষ্ঠিত এই অনুষ্ঠানে বিভিন্ন ধর্মের এলজিবিটিকিউ ব্যাক্তিরা অংশগ্রহণ করেন।

তথ্যসূত্র 

খ্রিস্টান যুব সংগঠন
এলজিবিটি-সম্পর্কিত সংস্থা
বাই অ্যাকাডেমিক ইন্টারভেনশন

বাই অ্যাকাডেমিক ইন্টারভেনশন ১৯৯৩ থেকে ১৯৯৭ সাল পর্যন্ত যুক্তরাজ্যের এক সক্রিয় সংস্থা ছিল যার সদস্য ছিলেন উভকামী শিক্ষাবিদ, গবেষক, পণ্ডিত এবং লেখক।  এই দলটি উভকামী তত্ত্ব নিয়ে আলোচনার জন্য একটি মঞ্চ প্রদান করত।

ইতিহাস 
১৯৯৩ সালের অক্টোবরে নটিংহাম বিশ্ববিদ্যালয়ে অনুষ্ঠিত ১১তম জাতীয় উভকামী সম্মেলনে উভকামী শিক্ষাবিদ, গবেষক এবং লেখকদের একটি দল একত্রিত হয়ে বাই একাডেমিক ইন্টারভেনশন সংস্থার গঠন করে। এই গোষ্ঠীর লক্ষ্য ছিল উভকামী তত্ত্বের উপর আলোচনার মাধ্যমে, উভকামী সম্প্রদায়ের কথা সমাজে প্রচার করা,  যৌনতা সম্পর্কে প্রাতিষ্ঠানিক গবেষণায় জোড় দেওয়া এবং সাধারণ আলোচনায় উভকামী শ্রেনীর মানুষদের প্রতিনিধিত্ব নিশ্চিত করা। এই দলটি ১৯৯৩ থেকে ১৯৯৫ সালের মধ্যে বেশ কয়েকটি একক অনুষ্ঠান পরিচালনা করেছিল। ১৯৯৩ থেকে ১৯৯৭ সালের মধ্যে সংস্থার পক্ষ থেকে দ্বিবার্ষিক স্কুল দিবস পরিচালনা করেছিল যার মূল বিষয় ছিল উভকামীতা।  বাই অ্যাকাডেমিক ইন্টারভেনশন  -এর পক্ষ থেকে একটি সংবাদ শিরোনাম প্রকাশ করা হত যাতে উভকামী শিক্ষাবিদ এবং গবেষকরা তাদের তত্ত্ব প্রকাশ করত। নারীবাদী এবং সমকামী তত্ত্বের সাথে সম্পর্কিত বিষয়গুলি থেকে বিচ্ছিন্নভাবে উভকামী তত্ত্ব নিয়ে আলোচনা চালিয়ে যাওয়া তেমন ফলপ্রসূ বলে মনে না হওয়ায় ১৯৯৫ সালে এই দলটি ভেঙে যায়।

প্রকাশনা 
বাই অ্যাকাডেমিক ইন্টারভেনশন -এর সদস্যরা একটি সম্পাদকীয় সমষ্টি গঠন করেছিল। ১৯৯৭ সালে তারা উভকামী তত্ত্বের উপর নিবন্ধিত দ্য বাইসেক্সুয়াল ইমাজিনারি: রিপ্রেজেন্টেশন, আইডেন্টিটি অ্যান্ড ডিজায়ার নামক এক লেখনি প্রকাশ করে। সেই একই বছরে, দলটি উভকামী তত্ত্বের উপর দৃষ্টি নিবদ্ধ করে ইন্টারন্যাশনাল জার্নাল অফ সেক্সুয়ালিটি অ্যান্ড জেন্ডার স্টাডিজ -এর একটি বিশেষ সংখ্যাও প্রকাশ করে।

লক্ষ্য 
বাই অ্যাকাডেমিক ইন্টারভেনশন দল তাদের লক্ষ্যগুলি সম্পর্কে দ্য বাইসেক্সুয়াল ইমাজিনারির  -এর ভূমিকা অংশে  তুলে ধরেছে:বাই অ্যাকাডেমিক ইন্টারভেনশন  হল একটি উদ্যোগ, যার লক্ষ্য হল উভকামী তত্ত্ব সম্পর্কিত আলোচনার ক্ষেত্র প্রস্তুত করা। আমরা এমন কাজ করতে চাই যা এক বিদ্যমান এবং গুরুত্বপূর্ণ ক্ষেত্রের উপর প্রভাব ফেলবে এবং পুনঃনির্দেশিত করবে। উভকামী সম্প্রদায়ের  পরিচয়ের প্রতি অবহেলা তাদের মধ্যে এক চলমান উদ্বেগের জন্ম দিয়েছে। তারা চায় যে, উভকামীতা নিয়ে সেই সমস্ত সামাজিক ক্ষেত্রে সুস্থভাবে আলোচনা হোক যেখানে তাদেরকে আগে অবহেলার চোখে দেখা হত। সংস্থার আরেকটি লক্ষ্য হল উভকামী সম্প্রদায়ের মধ্যে যোগাযোগ এবং আলোচনার জন্য মঞ্চ প্রদান করা। উভকামীতার বিভিন্ন রূপ, প্রভাব -আমরা চাই এই সমস্ত বিষয়ে সমাজে আলোচনা হোক।

তথ্যসূত্র 

উভকামিতা
বায়ালগ

বায়ালগ, বাইসেক্সুয়াল এবং ডায়লগ(সংলাপ) -এই দুই শব্দের একটি মিলিত রূপ। বায়ালগ একটি আমেরিকান স্বক্রিয় গোষ্ঠী যার সূচনা হয় নিউ ইয়র্ক সিটিতে। উভকামী, প্যানসেক্সুয়াল, সমকামী হিসাবে চিহ্নিত ব্যাক্তিদের সআথে সম্পর্কিত সামাজিক বিষয়গুলি হল বায়ালগ গোষ্ঠীর মূল আগ্রহ এবং কাজের ক্ষেত্র।   বায়ালগের লক্ষ্য হলো উভকামীতা সম্পর্কে সামাজিক ত্রুটিপূর্ণ ধারনা এবং স্টেরিওটাইপ দূর করা, উভকামীতার অস্তিত্ব অপসারনের বিরুদ্ধে লড়াই করা, উভকামীতার তথ্য এবং বাস্তবতা সম্পর্কে জনসাধারণকে শিক্ষিত করা এবং উভকামী সম্প্রদায়অকে সামাজিকভাবে সমর্থন করা। বায়ালগ সংস্থার মূলমন্ত্র হল "অন্যায় সহন নয়, অন্যায়ের বিরুদ্ধে ব্যবস্থা গ্রহণ"।

ইতিহাস 
বায়ালগ ২০০৫ সালে প্রতিষ্ঠিত হয়। এটি নিউ ইয়র্ক সিটির দুটি পুরনো কর্মী/রাজনৈতিক গোষ্ঠী: বাইপ্যাক এবং কোয়ালিশন ফর ইউনিটি অ্যান্ড ইনক্লুশনের  মিলনের ফলে সৃষ্ট একটি সংস্থা। 

১৯৮৯ সালে প্রতিষ্ঠিত বাইপ্যাক ("বাইসেক্সুয়াল পলিটিক্যাল অ্যাকশন কমিটি" -এর সংক্ষিপ্ত রূপ) সংস্থা ছিল একটি প্রতিবাদী মনোভাবাপন্ন রাজনৈতিক দল যারা উভকামিতাকে সমাজ থেকে মুছে ফেলার প্রবনতার বিরুদ্ধে লড়াই করার উদ্দেশ্যে সংগঠিত হয়েছিল। নিউ ইয়র্ক শহরের উভকামী সম্প্রদায়ের বিশেষ সমস্যাগুলোর ওপর কাজ করার পাশাপাশি, বাইপ্যাক সে সময়ের অন্যান্য প্রগতিশীল এবং  এলজিবিটিকিউ সংগঠনের সঙ্গেও একযোগে কাজ করেছে, যাদের মধ্যে অ্যাক্ট আপ, কুইয়ার নেশন, আইরিশ লেসবিয়ান ও গে সংস্থা, চিলড্রেন অফ দ্যা রেনবো, পোর লস নিনোস এবং কোয়ালিশন ফর আ ডিস্ট্রিক্ট অল্টারনেটিভ (কোডা)-এর নাম বিশেষভাবে উল্লেখযোগ্য।

২০০০ সালে প্রতিষ্ঠিত কোয়ালিশন ফর ইউনিটি অ্যান্ড ইনক্লুশন ছিল উভকামী এবং ট্রান্সজেন্ডার কর্মীদের একটি জোট যারা ঐতিহ্যবাহী এলজিবিটি সংগঠনের সংস্কার-মনস্ক পরিচালকসমূহ, উদার রাজনীতিবিদ  এবং ট্রান্সজেন্ডার সম্প্রদায়ের সমর্থন লাভ করেছিল। তারা তাদের লক্ষ্য অর্জনের জন্য বিভিন্ন লিখিত প্রচারণা, আবেদনপত্র প্রেরণ ইত্যাদি কৌশল ব্যবহার করেছিল। 

বাইপ্যাক এবং কোয়ালিশন ফর ইউনিটি অ্যান্ড ইনক্লুশন উভয় প্রতিষ্ঠার মূল প্রেরণা ছিল বৃহত্তর নিউ ইয়র্ক শহরের এলজিবিটিকিউ সম্প্রদায়ের মধ্যে সংঘটিত উভকামী-বিতৃষ্ণার ঘটনাগুলির বিরুদ্ধে লড়াই করা।  তারা বাইনেট ইউএসএ,  বাইসেক্সুয়াল ফাউন্ডেশন  এবং বাইসেক্সুয়াল রিসোর্স সেন্টারের মতো প্রতিষ্ঠিত উভকামী সংগঠনগুলির সাথে ঘনিষ্ঠভাবে কাজ করেছে। তারা গ্লাড  -এর মতো মূলধারার এলজিবিটিকিউ গোষ্ঠীগুলির সাথেও যুক্ত।

তথ্যসূত্র 

২০০৫-এ প্রতিষ্ঠিত সংগঠন
হলোজোয়া

হলোজোয়া ( ) হল জীবের একটি দল যার মধ্যে ছত্রাক এবং অন্যান্য সমস্ত জীব বাদ দিয়ে প্রাণী এবং তাদের নিকটতম এককোষী জ্ঞাতি অন্তর্ভুক্ত। এদের একসাথে ১৫ লক্ষেরও বেশি প্রজাতির সম্পূর্ণ ভিন্ন ভিন্ন জীব রয়েছে যার মধ্যে প্রায় ৩০০টি এককোষী প্রজাতি রয়েছে। এটি বিভিন্ন উপগোষ্ঠী নিয়ে গঠিত যেমন মেটাজোয়া (বা প্রাণী) এবং প্রোটিস্ট চোয়ানোফ্লাজেলাটা, ফিলাস্টেরিয়া, প্লুরিফর্মিয়া এবং ইচথিওস্পোরিয়া । ছত্রাক এবং অন্যান্য কিছু গোষ্ঠীসহ হলোজোয়া হল ইউক্যারিওটের অন্তর্গত অপিসথোকোন্টা সুপারগ্রুপের একটি অংশ। আগে হোলোজোয়ার মতো গঠনগতভাবে অনুরূপ একটি গোষ্ঠীর নাম হিসেবে চোয়ানোফিলা ব্যবহার করা হত কিন্তু এটি প্রাণীদের অন্তর্ভুক্ত না করায় এবং প্যারাফাইলেটিক হওয়ায় এখন এর ব্যবহার নিরুৎসাহিত করা হচ্ছে।

এককোষী পূর্বপুরুষ থেকে বহুকোষী প্রাণীর উত্থানের দিকে পরিচালিত বিবর্তনীয় পদক্ষেপগুলি বোঝার ক্ষেত্রে হলোজোয়ান প্রোটিস্টরা গুরুত্বপূর্ণ ভূমিকা পালন করে। সাম্প্রতিক জিনোমিক গবেষণা বিভিন্ন হলোজোয়ান বংশের মধ্যে বিবর্তনীয় সম্পর্কের উপর আলোকপাত করেছে। বহুকোষীত্বের উৎপত্তি সম্পর্কে অন্তর্দৃষ্টি প্রকাশ করেছে। সম্ভাব্য মেটাজোয়ানের কিছু জীবাশ্মকে হলোজোয়ান প্রোটিস্ট হিসাবে পুনরায় ব্যাখ্যা করা হয়েছে।

বৈশিষ্ট্য

গঠন

জেনেটিক্স

বিবর্তন

ফাইলোজেনি 
হলোজোয়া, ছত্রাক এবং তাদের প্রোটিস্ট আত্মীয় ( হোলোমাইকোটা ) ধারণকারী একটি ক্লেড সহ, অপিসথোকোন্টা নামে পরিচিত ইউক্যারিওটদের বৃহত্তর সুপারগ্রুপের অংশ। হলোজোয়া তাদের অপিস্টোকন্ট পূর্বপুরুষ থেকে প্রায় ১০৭ কোটি বছর আগে (মায়া) বিচ্ছিন্ন হয়ে যায়। কোয়ানোফ্ল্যাজেলেট প্রাণী এবং ফিলাস্টেরিয়ানরা একত্রিত হয়ে ফিলোজোয়া নামে পরিচিত। ফিলোজোয়ার মধ্যে কোয়ানফ্ল্যাজেলেট এবং প্রাণীরা ক্লেড কোয়ানোজোয়া হিসাবে একত্রিত হয়।  ফাইলোজেনেটিক এবং ফাইলোজেনোমিক বিশ্লেষণের উপর ভিত্তি করে হলোজোয়ার ক্ল্যাডোগ্রামটি নীচে দেখানো হয়েছে:

প্রাণীদের এককোষী বংশধর

জীবাশ্ম রেকর্ড

শ্রেণীবিন্যাস

ইতিহাস

শ্রেণীবিভাগ 

 হলোজোয়া 
 Incertae sedis :  Bicellum brasieri  
 Tunicaraptor  
 ইচথিওস্পোরিয়া  [মেসোমাইসেটোজোয়া  ]
 ডার্মোসিস্টিডা 
 ইচথিওফোনিডা 
 প্লুরিফর্মিয়া 
 কোরালোকাইট্রিয়াম 
 সিসোমোনাস 
 ফিলোজোয়া 
 ফিলাস্টেরিয়া 
 Capsaspora 
 মিনিস্ট্রিয়া 
 Pigoraptor 
 Txikispora  
 Choanozoa  [Choanozoa  (পি)] 
 Choanoflagellatea  [Choanoflagellatea  ]
 Craspedida 
 Acanthoecida 
 মেটাজোয়া   [অ্যানিমালিয়া  ]
 পোরিফেরা 
 প্লাকোজোয়া 
 স্টেনোফোরা 
 নিডারিয়া 
 বিলাটেরিয়া

মন্তব্য

তথ্যসূত্র 

অপিসথোকন্ট ট্যাক্সা
আলেসান্দ্রো নেস্তা

আলেসান্দ্রো নেস্তা (জন্ম: মার্চ ১৯, ১৯৭৬) একজন ইতালিয়ান সাবেক ফুটবলার এবং কোচ। তিনি মূলত একজন দুর্দান্ত সেন্টার-ব্যাক ছিলেন। নেস্তা তার ক্যারিয়ার শুরু করেন লাৎসিয়ো ক্লাবে এবং পরে দীর্ঘদিন এসি মিলানে খেলেছেন। তিনি তার দারুণ ট্যাকল, পজিশনিং ও নেতৃত্বের জন্য বিখ্যাত ছিলেন। নেস্তা ২০০৬ সালে ইতালির হয়ে বিশ্বকাপ জয় করেন। অবসরের পর তিনি কোচিং পেশায় যুক্ত হন।

আলেসান্দ্রো নেস্তা অবসরের পর কোচিংয়ে নামেন। তিনি মায়ামি এফসি, পেরুজিয়া ও ফ্রোজিনোনে ক্লাবের ম্যানেজার ছিলেন। বর্তমানে তিনি ইতালির ক্লাব রেজিনার কোচ ছিলেন কিছুদিন। শান্ত স্বভাবের হলেও তিনি ট্যাকটিকস ভালো বোঝেন।

এসি মিলান 
 
 একটি ম্যাচে রোনালদো এবং নেস্তা

আলেসান্দ্রো নেস্তা ২০০২ সালে এসি মিলানে যোগ দেন এবং ২০১২ সাল পর্যন্ত খেলেন। তিনি মিলানের রক্ষণভাগের অন্যতম স্তম্ভ ছিলেন। মালদিনি ও কাফুর সঙ্গে দুর্দান্ত জুটি গড়ে তোলেন। তাঁর ঠান্ডা মাথার ট্যাকল আর বুদ্ধিদীপ্ত পজিশনিং মিলানের বহু ম্যাচ বাঁচিয়েছে। এই সময়ে তিনি ২টি সিরি আ, ২টি উয়েফা চ্যাম্পিয়নস লিগ, ও ১টি ফিফা ক্লাব বিশ্বকাপ জেতেন। চোটের কারণে মাঝেমধ্যে মাঠের বাইরে থাকলেও, ফিট থাকলে প্রথম একাদশে তার জায়গা ছিল নিশ্চিত। মিলানের ইতিহাসে তিনি একজন কিংবদন্তি ডিফেন্ডার হিসেবে মনে রাখা হয়।

পরিসংখ্যান

আন্তর্জাতিক

তথ্যসূত্র
ওয়ালিয়ুর রহমান খান

ওয়ালিয়ুর রহমান খান একজন ইসলামি পণ্ডিত এবং বায়তুল মোকাররম জাতীয় মসজিদের কর্মকর্তা। তিনি ইসলামিক ফাউন্ডেশন বাংলাদেশে মুহাদ্দিস হিসেবে দায়িত্ব পালন করছেন। ২০২৪ সালের ২৯ আগস্ট, শেখ হাসিনার নেতৃত্বাধীন আওয়ামী লীগ সরকার পতনের পর, খানকে অস্থায়ীভাবে বায়তুল মোকাররম জাতীয় মসজিদের খতিব হিসেবে নিয়োগ দেওয়া হয়, যিনি রুহুল আমিনের স্থলাভিষিক্ত হন। তবে ইসলামিক ফাউন্ডেশন গণমাধ্যমে দেয়া খবরের সত্যতা অস্বীকার করে জানায়, এবং জানায় তিনি অস্থায়ীভাবে নামাজ পরানোর দায়িত্ব পেয়েছেন।

প্রারম্ভিক জীবন 
ওয়ালিয়ুর খান ১৯৬৯ সালের ২ মে কিশোরগঞ্জ জেলায় জন্মগ্রহণ করেন। তার বাবার নাম মরহুম হজরত মাওলানা আতাউর রহমান খান, তিনি জাতীয় সংসদের সদস্য এবং হরকাতুল জিহাদ আল ইসলামী বাংলাদেশের সাথে পরিচিত ছিলেন। ১৯৮৮ সালে আতাউর রহমান খান হরকাতুল জিহাদের শীর্ষ নেতাদের নিয়ে আফগানিস্তান সফরে যান এবং সেখানে ওসামা বিন লাদেনের সঙ্গে সাক্ষাৎ করেন। আতাউর জামিয়াতুল ইমদাদিয়া কিশোরগঞ্জের ভাইস প্রিন্সিপাল ছিলেন।

ওয়ালিয়ুর রহমান কিশোরগঞ্জের আল জামিয়াতুল ইমদাদিয়া ছোটবেলায় কুরআনের হিফজ সম্পন্ন করেন। এরপর এই মাদ্রাসাতেই দাওরাহ শ্রেনী পর্যন্ত লেখাপড়া করেন। তিনি ঢাকা নেসারিয়া কামিল মাদ্রাসা থেকে কামিল পাস করেন। তিনি ঢাকার জামিয়া হুসাইনিয়া আরজাবাদ মাদ্রাসা থেকে ইফতা শেষ করে মুফতি সনদ লাভ করেন। এরপর কুষ্টিয়া ইসলামী বিশ্ববিদ্যালয় থেকে পিএইচডি ডিগ্রি অর্জন করেছেন।

কর্মজীবন 
ওয়ালিয়ুর খান ২০০৫ সালে ইসলামিক ফাউন্ডেশন বাংলাদেশের মুহাদ্দিস প্রথম শ্রেণি গ্রেড ৫ পদে ১৮ বছর ধরে কর্মরত ছিলেন। তিনি বায়তুল মুকাররম জাতীয় মসজিদের ঈদ জামাত ২০০৬ সাল থেকে প্রতি বছরই  ইমাম হিসেবে দায়িত্ব পালন করে আসছেন।  তিনি সৌদি আরবের ৪৩তম বাদশাহ আব্দুল আজিজ আন্তর্জাতিক কুরআন প্রতিযোগিতা ও তাফসির প্রতিযোগিতায় বিচারক হিসেবে দায়িত্ব পালন করেছেন। এছাড়াও তিনি ওআইসি যুব কেরাত প্রতিযোগিতার বিভিন্ন অধিবেশনে এবং জাতীয় শিশু-কিশোর কোরআন প্রতিযোগিতায় বিচারক হিসেবে দায়িত্ব পালন করেছেন।

তিনি বাংলাদেশ কওমি মাদ্রাসা শিক্ষা বোর্ডের সহ-সভাপতি। তিনি ঢাকার মিরপুর ৬ এর ফরিদাবাদ জামিয়া ও মাদ্রাসা-ই-দারুল উলুমের প্রিন্সিপাল। ২০২১ সালে, তিনি জাতীয় মসজিদে পঞ্চম ঈদের জামাতের ইমামতি করেন। ২০২৩ সালের মে মাসে, তাকে বাংলাদেশ সিকিউরিটিজ অ্যান্ড এক্সচেঞ্জ কমিশনের শরিয়া অ্যাডভাইজরি কাউন্সিলে সদস্য হিসেবে নিয়োগ দেওয়া হয়। তিনি ধর্ম বিষয়ক মন্ত্রণালয়ের অধীনস্থ ইসলামিক ফাউন্ডেশনের প্রতিনিধিত্ব করেন।

২০২৪ সালের ২৯ আগস্ট, শেখ হাসিনার নেতৃত্বাধীন আওয়ামী লীগ সরকার পতনের পর, খানকে অস্থায়ীভাবে বায়তুল মোকাররম জাতীয় মসজিদের খতিব হিসেবে নিয়োগ দেওয়া হয়, যিনি রুহুল আমিনের স্থলাভিষিক্ত হন। তবে ইসলামিক ফাউন্ডেশন গণমাধ্যমে দেয়া খবরের সত্যতা অস্বীকার করে জানায়, সরকারের পতনের পর রুহুল আমিন অনুপস্থিত থাকায় খান ও মুফতি মাওলানা মোহাম্মদ আবদুল্লাহ মসজিদে নামাজ পরিচালনা করছেন।

সূত্র 

বাংলাদেশী সুন্নি মুসলিম পণ্ডিত
বাঙালি আলেম
হানাফি ফিকহ পণ্ডিত
ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বায়তুল মোকাররম জাতীয় মসজিদের খতিব
জীবিত ব্যক্তি
আল জামিয়াতুল ইমদাদিয়া, কিশোরগঞ্জের প্রাক্তন শিক্ষার্থী
ড্র্যাগ চুচি

ড্র্যাগ চুচি হলো পেদ্রো আলবের্তো বেথেনকুর্ত গেররার (জন্ম ১৫ জুন, ১৯৯০) মঞ্চ নাম। তিনি একজন ড্র্যাগ কুইন এবং বহুমুখী শিল্পী, যিনি ২০১৯ সালে লাস পালমাসের কার্নিভালে ড্র্যাগ কুইন গালা জয় এবং ড্র্যাগ রেস স্পেন-এর তৃতীয় মৌসুমে প্রতিযোগিতা করার জন্য পরিচিত।

পেশাজীবন 
২০১৯ সালে লাস পালমাসের কার্নিভালে ড্র্যাগ চুচি, ড্র্যাগ কুইন গালা ২০১৯-এ অংশগ্রহণ করেন এবং "রিপিতে মি নোম্ব্রে" (আমার নাম বলো) পরিবেশনার জন্য সেই বছরের বিজয়ী হন।

২০২২ সালে, লাস পালমাসের কার্নিভালে ড্র্যাগ কুইন গালা প্রচারের জন্য চুচির ছবি সহ  পরিমাপের একটি বিশাল ক্যানভাস মাদ্রিদের গোয়া স্ট্রিটে স্থাপন করা হয়েছিল। একই বছর, তিনি ড্র্যাগ গালায় পারফর্ম করার জন্য ফিরে আসেন, এবার তার পরিবেশনা ছিল গ্রান কানারিয়ার আগুন থেকে অনুপ্রাণিত।

২০২৩ সালে চুচি আপাতবাস্তব টেলিভিশন প্রতিযোগিতা ড্র্যাগ রেস স্পেন-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের প্রথম পর্বে, চুচি তার সহ-প্রতিযোগী মারিয়া এডিলার সাথে এলিমিনেশনের জন্য নির্বাচিত হন। ফলে রোজালিয়ার "ডেসপেচা" গানে ঠোঁট মেলানো প্রতিযোগিতায় তারা মুখোমুখি হন। চুচি শেষ পর্যন্ত ঠোঁট মেলানো প্রতিযোগিতায় জয়লাভ করেন এবং মারিয়া এডিলা এই মৌসুমের জন্য বাদ পড়েন। মারিয়া ছিলেন মৌসুমের প্রথম বাদ পড়া কুইন। দ্বিতীয় পর্বে বিচারকদের নেতিবাচক সমালোচনার পর চুচি আবারও এলিমিনেশনের জন্য নির্বাচিত হন। সোরায়ার "লা নোচে এস পারা মি" গানে ঠোঁট মেলানো প্রতিযোগিতায় তিনি ভানিয়া ভ্যানিলার মুখোমুখি হন। ভানিয়াকে ঠোঁট মেলানো প্রতিযোগিতার বিজয়ী ঘোষণা করা হয় এবং চুচি দ্বিতীয় কুইন হিসেবে মৌসুম থেকে বাদ পড়েন।

ফিল্মোগ্রাফি

টেলিভিশন 

 ব্রিং ব্যাক মাই গার্লস

ডিসকোগ্রাফি

একক গান 
 "ইয়া তে লো দিসে" (আমি আপনাকে আগেই বলেছি) (২০২২)

তথ্যসূত্র

বহিঃসংযোগ 

 

১৯৯০-এ জন্ম
জীবিত ব্যক্তি